टाइम8,भेरगाव, आगष्ट 23: जाय समाव मुलुगनाङैनो क’रना जिउसानि सागलोबसारनायाव गिग्लुंनाय सोमजिखांहोदोंंमोन बे समावनो गुबुन-गुबुन जायगायाव खामानि मावहैनाय सुबुंफोरा गावनि न’फारसे फैफिननो गोनां जादोंमोन৷ बे समावनो गुबुन जायगानिफ्राय फैनाय सुबुंमोनखौ 14 साननि थाखाय कवारेन्टाइन सेन्टाराव लाखिनो गोनां जादोंमोन आरो बिथांमोनखौ सिरिबाङै जोथोन लानो गावनि जिउखौबो दुइसिन खालामनानै जाय साफाइ खालामगिरि,मददगिरि महरै खामानि मावनानै सिबिबोबाय बिथांमोनखौ भेरगाव महकुमा बेंगिरिनि मावख’खुलिआव दिनै बरायनाय जायो৷